 З  А П  И  С  Н  И  К

Од четириесет и петата  редовна седница на Советот на општина Чешиново-Облешево, одржана на ден 25.12.2024 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Филип Јосев, Иван Андонов, Стојан Ангелов, Франческо Наков, Орце Митров,  Саше Донев, Боби Ѓоргиев , Сане Стојанов и Славе Донев
Отсутни : Анита Колева

Присутни и: Градоначалникот на општина Чешиново-Облешево Далибор Ангелов, Драгица Горгиевска – Раководител на одделение за нормативно-правни работи, Ивана Минова Богданова од одделението за финансии во општината,Весна Горева Малинова од одделението за јавни дејности и Игор Јанев вработен во ЈПКД Облешево.

Записникот го води Марија Коцева – Соработник за имот на општината, соработка со НВО и месна самоуправа.

	Се стави на разгледување Записникот од четириесет и четвртата редовна седница.

- Сане Стојанов: имам позитивен фидбек за записничарот, се надевам во иднина со новата технологија ке имаме уште по прегледни записници. Се заблагодарувам на сите што беа присуни на обуките и од советот и од администрацијата како и на оние кои го поткренаа овој проект за да добие современа опрема за снимање на седниците мала забелешка само за оние кои не беа присутни.

Се премина на гласање.
	Од присутни 10 членови на Советот во просторијата за време на гласањето Едногласно се усвои Записникот од четириесет и четвртата редовна седница.

За четириесет и петата редовна седница Претседателот го предложи следниот:

Дневен ред

1.Извештај за наплата на даноците во општина Чешиново – Облешево за 2024 година, состојба 15.12.2024 година.
2.Предлог- Буџет на општина Чешиново – Облешево за 2025 година.
3. Предлог одлука за извршување на Буџетот Буџет на општина Чешиново – Облешево за 2025 година.
4.Предлог одлука за утврдување на бодот за пресметување на плати на државните службеници во општина Чешиново – Облешево за 2025 година.
5. Предлог – Буџетски календар за 2025 година.
6.Предлог – Одлука за благајнички максимум за 2025 година.
7.Одлука за одобрување на финансиски средства за ,,Бадник“, „Богојавление -       Водици“ и „Василица- Теранци“.
8. Предлози, прашања и барања
	
Орце Митров:  за оваа седница имаме дополнување на дневниот ред со точка за донесување на Предлог Одлука за забрана за депонирање на комунален отпад  од соседните општини: Кочани, Виница и Зрновци на територијата на општина Чешиново – Облешево.
 
Се премина на усвојување на Дневниот ред.
Од присутни 10 членови на Советот во просторијата за време на гласањето                                                           Едногласно се усвои Дневниот  ред заедно со доплнувањето.

 	Предлог Одлука за забрана за депонирање на комунален отпад  од соседните општини: Кочани, Виница и Зрновци на територијата на општина Чешиново – Облешево ќе се разгледува како точка 9 на денешната седница.


1 Точка (Извештај за наплата на даноците во општина Чешиново – Облешево за 2024 година, состојба 15.12.2024 година)

	-Ивана Минова Богданова:  дава објаснување за писмениот извештај кој што е доставен до советот. Знаете дека наплатата на даноците во нашата општина е еден од основните извори на приходи во извештјот по прецизно се опишани сите приходи од даноци до сега, доколку имате некои прашања ке ви објаснам по детално.
	-Сане Стојанов: со оглед на тоа дека е крај на  годината, претпоставувам дека ќе има поголеми приходи од даноци, па дали може провизиорно да се каже колку би можело да се очекува приход по овој основ до крајот на годината?
	-Ивана Минова Богданова: тој податок никој не би можел да го знае и да каже, имаме поголеми приходи од наплата на фирмарините доколку имаме наплата до крајот на годината по овој основ приходот би бил значително поголем.
	-Сане Стојанов: наплатата за фирмарините требаше да се направи многу порано, да не се чека да помине толку многу време за да се оди со опомени, не е ни фер ни коректно спрема луѓето кои редовно си плаќаат. Што е тоа сторна уплата?
	-Ивана Минова Богданова: тоа се уплати по грешка кои се стасани во нашата општина. Еве имаме и пример кај нас кога се уплати за договор за продажба на недвижен имот, договорот не се реализира и данокот на промет мораше да се врати назад.
	-Сане Стојанов: камата за неплатена комунална такса, зошто салото е нула?
	-Ивана Минова Богданова: камата на долговите до сега не сме наплаќале,со опомените за фирмарини кои што ги праќавме одиме на тоа да се соберат средства од главните долгови, доколку одиме со извршна наплата и блокирање на сметките тогаш ке имаме наплата и на каматите.
	- Сане Стојанов:камата мора да има, со тоа се дава сила на неплаќачите.
	- Ивана Минова Боданова: се согласувам и јас со Вас, доколку Вие како совет тоа го побарате ке одиме и со наплата на каматата.
	-Сане Стојанов: 3 години, 5 години не плаќаат и да се наплати само главниот долг воопшто не е во ред. Има администрација нека се ангажира повеќе со прибирањето на данок. Еве жито има реклама а нема платено.
	-Ивана Минова Богданов: редовно плаќаат до крајот на годината сигурно ќе уплатат.
	-Слаџана Ангелова: сакам да прашам за последните конта  исти се а под различни конта се шифрите зошто така?
	- Ивана Минова Богданова: различни конта се , така се дадени од соодветните министерства ние не ги креираме.
	-Слаџана Ангелова: приход од закуп и концесии на земјоделско земјиште ме интересира за тоа по детално.
	-Ивана Минова Богданова: ние гледаме само кој уплатил, договорите не ги знаеме, ние само сме приматели на тој приход.
Се премина на гласање.

Од присутни 10 членови на Советот во просторијата за време на гласањето Едногласно се донесе Одлука  за усвојување на Извештај за наплата на даноците во општина Чешиново – Облешево за 2024 година, состојба 15.12.2024 година.

2 Точка (Предлог- Буџет на општина Чешиново – Облешево за 2025 година)
 
		-Орце Митров: одржавме комисија овде е претседателот Боби Ѓоргиев може да објасни по детално.

-Боби Ѓоргиев: на денешната комисија за изгласа Предлогот за усвојување на Буџетот на општина Чешиново – Облешево за 2025 година со 4 гласа ЗА и 1 воздржан,со забелешката од советникот Сане Стојанов од сега натаму  советот да биде известен навремено за сите проекти кои ќе  се преземаат од причина што за реконструкцијата на улиците во Чешиново и Облешево не бевме навремено известени.

-Сане Стојанов: сакам само да кажам дека сека сум ЗА од причина што комисијата го изгласа Буџетот, се надевам дека оваа година дека ќе биде подобро, оваа година ни е последна како Советници па се надеваме на подобро.

-Слаџана Ангелова: прашав и претхоно но Ивана не сум ја прашала, која е причината што буџетот ни е намален?

 -Ивана Минова Богданова: не знаеме и ние точно тоа рамка што е дадена од Министерство за Финансии имаат посебни формули по кои пресметуваат.

-Слаџана Ангелова: го поддржувам и јас советникот Сане Стојанов навремено да не известуваат за проектите барем за оние кои што се земаат пари од буџетот.

-Ивана Минова Богданова: времето за аплицирање беше кратко мораше да запаземе рокови, техничка документација имаше само за тие улици, како и на кој начин се изберни не можам да кажам точно но штета е да се испуштеше повикот и да не аплицираме по повикот.
-Франческо Наков: Градоначалникот кажа дека е потребно селата да имаа урбанистички план дали е тоа точно нели може само треба техничка документација.

-Ивана Минова Богданова:јас не сум од урбанизам не можам да кажам точни информации тоа што го кажал Градоначалникот најверојатно е така се зависи од повикот каков е. Ќе се направат овие улици ке се тргнат настрана па ке имаме можности за реконструкција на други улици кои се приоритет.

- Франческо Наков: не е само Чешиново и Облешево во нашата општина има и други села и други улици имам сознанија дека може и без урбанистички план да се праве само со техничка документација.

 -Орце Митров: проектот мора да биде урбанистички проект ако нема урбанистички план така ни кажаа и на обуките,тоа повеќе го знаат стручните лица.

-Драгица Горгиевска: едно мало објаснување, постапката за донесување на урбанистички проект е иста како донесување на урбанистички план. Се зависи од донаторот некои бараат урбанистички план, некои само техничка документација,конкретно за овој проект не би можела да кажам, Жарко Спасов беше ангажиран. Знаеме дека улуцата Сремска во с.Облешево е преоритет веќе со години, таа улица е спојка со с.Спанчево а сега и со експресниот пат претпоставувам дека е изберена поради тоа и да има урбанистички план. Маршал Тито во Чешиново пола е  направена од тие средства и најверојатно за да има целост е изберена и таа улица. Слушајќи ја изјавата на Министерот за локална самоуправа тој најави дека ќе има повици за нови проекти следната година, па Вие сте сите тука и заедно ќе одлучите која улица ќе биде за реконструкција.

-Слаџана Ангелова: ние сите улици кои што се приоритетни ги ставивме во програмата.
-Драгица Горгиевска: во програмата се наведени сите улици кои што се за реконстукција или изградба, некои донатаори бараат посебна одлука од Совет кој аулиуца има приоритет па Вие со одлука на Совет ќе донесете која улица да е.

Се премина на гласање.

Од присутни 10 членови на Советот во просторијата за време на гласањето Едногласно се донесе Одлука  за усвојување на Предлог- Буџет на општина Чешиново – Облешево за 2025 година.


3 Точка  (Предлог одлука за извршување на Буџетот Буџет на општина Чешиново – Облешево за 2025 година)

Без дискусија се премина на гласање:

Од присутни 10 членови на Советот во просторијата за време на гласањето со 6 гласа ЗА и 4 воздржани се донесе Одлука за усвојување  Предлог одлука за извршување на Буџетот Буџет на општина Чешиново – Облешево за 2025 година.


4 Точка (Предлог одлука за утврдување на бодот за пресметување на плати на државните службеници во општина Чешиново – Облешево за 2025 година)


· Слаџана Ангрлова: не се сеќавам баш точно како беше знам дека имаше минумум и максимум ние сме на максимум или има некоја промена?

· Ивана Минова Богданова: вредноста на бодот е таа со години наназад немаме некои минимум и максимум тоа е така дадено и одеме според тоа не само ние мислам и сите општини.

-Драгица Горгиевска: вредноста на бодот е утврдена со Одлука на Влада, може да видете дека во матрејалите е цитирана Одлуката од 2024 година, обично на почетокот на годината има и нова одлука, предлагат се измени на законот за Административни службеници, тоа е само предлог не е ни разгледан ни усвоен, предлогот е со посебна Одлука советот на општината да го утврди бодот. За сега останува бодот што е утврден од Владата и затоа е ставен тој бод од 86.1 денари. Доколку има измени повторно ќе има предлог кој што ќе биде доставен до советот за да се донесе одлука по истиот.

Се премина на гласање.

Од присутни 10 членови на Советот во просторијата за време на гласањето Едногласно се донесе Одлука  за усвојување на Предлог одлука за утврдување на бодот за пресметување на плати на државните службеници во општина Чешиново – Облешево за 2025 година.

5 Точка (Предлог – Буџетски календар за 2025 година)

Без дискусија се премина на гласање:

Од присутни 10 членови на Советот во просторијата за време на гласањето со 6 гласа ЗА и 4 воздржани се донесе Одлука за усвојување  на Предлог – Буџетски календар за 2025 година.

6 Точка (Предлог – Одлука за благајнички максимум за 2025 година)

-Ивана Минова Богданова: дава објаснување за писмениот извештај. Благаничкиот максимум е 10.000,00 денари тоа се пари кои се користат за инцидентни ситуации, квака, брава, мушама, перење на коли некои такви работи, не може да надимине повеќе од 10.000,00 денари да се затечат во касата таа сума не се ни надминува.

Се премина на гласање.

Од присутни 10 членови на Советот во просторијата за време на гласањето Едногласно се донесе Одлука  за усвојување на Предлог – Одлука за благајнички максимум за 2025 година.

7 Точка (Одлука за одобрување на финансиски средства за ,,Бадник“, „Богојавление -  Водици“ и „Василица- Теранци“)

-Орце Митров: како и секоја година ова се повторува имаме одбележување на традиционалните верски празници и според програмата која  што ја усвоиве се исплаќаат финансиските средства.

Се премина на гласање.

Од присутни 10 членови на Советот во просторијата за време на гласањето Едногласно се донесе Одлука  за усвојување на Предлог Одлука за одобрување на финансиски средства за ,,Бадник“, „Богојавление -  Водици“ и „Василица- Теранци“.

Пристапи Градоначалникот на општина Чешиново – Облешево Далибор Ангелов.


8 Точка (Предлози, прашања и барања)

· Орце Митров: се чита барањето од Ленче Филипова од с.Чифлик.

· Драгица Горгиевска:,од документите се гледа дека има отсрането дојка , има отпусно писмо но нема повтрда дека е корисник на социјална  помош.

· Слаџана Ангелова: и претходно мислам дека имавме спомнато дека ако нема целосна докуметација  Барањата да се вратат уште од архива и да не се примаат и дали до сега сите барања имаа дека се кориснци на социјална помош.

· Градоначалник: од таа причина што не се почитуваше Правилникот за мерката  за давање помош од страна на нашата општина, мислам дека беше пред 2 -3 седници Вие дадовте препорака Барањата кои не се целосни да се вратат назад. Ова Барање јас сега го гледам прв пат и со правниот сектор дебатиравме сега дека мора да ги почитуваме правилата и да бидеме нормативно устроени со сите барања.

· Орце Митров: дали некој ја познава личноста која бара помош?
· Слаџана Ангелова: да, јас знам дека е со дијагноза но што и како други информации немам.
· Орце Митров: ќе се побара комплетна документација па на следниот совет ќе се разгледа.

-Орце Митров: се чита Барањето од Катерина Иванова од с.Чешиново. Се чита и Барањето од Драган Лазов од с.Чешиново.

- Иван Андонов: да не бепше поднесно Барање до Советот јас лично овде ке ја истакнев потребата од помош на тие лица, тоа се брат и сестра кои што живеат во с.Чешиново , мајка им почина пред две недели, оставени се сами на себе јас не сум стручен да кажам но тоа се лица кои посебни потреби. Презимето и е различно затоа што Катерина беше мажена. На тие луѓе им е потребна инстутуционала помош тие самите не можат да се грижат за себе, пари мислам и дека нема да и завршат некоја голема работа.

- Градоначалник: јас одам и се држам сувопарно до Правилникот, јас потпишувам и мора да се држам до нормативте и Вие го наложивте тоа документацијата да е комплетна и согласно законот и нормативите. 
Неодамна имавме интегрирана акција со општина Кочани со која што се детектираа ранливите категории на лица кои што живеат во нашата општина. Освен за едно семејство во с.Жиганци ние немавме дојава за други вакви семејства или лица. За пријавенто семејство веќе имаме пристапено односно одевме и на терен истите се пријавени во мердоавните институции и очекувам дека ќе има позитивен исход од целата ситуација. Факт е дека лицата од с.Чешиново се ранлива категорија но документите и се нецелосни.

	-Слаџана Ангелова: на кој начин ги детектиравте тие лица?
	-Градоначалник: во координација со труд и социјала е се ова, само тие луѓе се дадени како баратели  тие се пријавени не само кај нас туку и во меродавните институции, има повеќе фамилии но нема поднесено Барања за било каква помош. Ние веке пирстапивме кон таа фамилија, тешко е за работа, тие го имат испуштено и моментот за лични документи правиме се што е во наша моќ и можности да помогнеме.

	-Слаџана Ангелова: дали имаше каде да се аплицира? Мислам дека има повеќе луѓе но истите не се дошле до ваква информација, мислам дека се повеќе луѓе и и треба помош.

-Градоначалник: ние само црпеме информации од институциите кои што се надлежни за таа работа. Благодарам советничке од мое име, еве предлог соодветната комисија да се состане да ги мапира сите лица кои се ранлива категорија  во нашата општина па да видеме што може да се преземе. Но мора да имаме меродавни и издржливи информации по кои што можеме да постапуваме, сами како институција не можеме да преземеме мерки сами, пак ке напоменам тоа е ранлива категоријана лица со кои што треба поинаков стручен пристап за работа.

-Славе Донев: кога веќе и Иван го пријави случајот да не оставаме на случајност да преземем некои мерки со кои што може да помогнеме на лиѓето, тие може не се ни способни само да си извадат документи кои што се потребни за било каква мерка.

- Слаџана Ангелова: поради тоа изреагирав и јас, да најдеме соодветен начин да им помогнеме на тие лица и не само на тие на сите они кои се во нашата општина од таа категорија, може да се помоге со труд и социјала еве јас собирав докумети па наидов на тешкотии а за такви лица верувам дека  тоа ке е голем проблем. Пред неколку години имавме проект таков и ги посетувавме лицата од ранливи категории еве јас наидов на отпор од нив и зажал ние сме на удар и политички обележани а во овие ситуации било каква  партиска определба воопшто нее потребна. Надлежни инстутции ке си постапат тие најдобро знаат, први за соработка ни се труд и социјала од Кочани и навремено да сме известени за вакви проекти.

-Орце Митров: јас го поддржувам Иван,  на тие лица да и се додели некое лице кое ќе и помогне за документите а ние да им обезбедеме некоја финансиска помош. 
-Градоначалник: семејството јас го знам , лично отидов со пакети да помогнам, наидов на отпор од нив , сметам  дека ние треба да ги пријавеме во надлежните институции да преземат соодветни мерки бидеќи ние ниту сме стручни ниту знаеме како се постапува со такви луѓе. Ве замолувам да ја повикате вработената во нашата општина која е запознана повеќе со оваа работа па да Ви објасно детално. 
-Слаџана Ангелова: тоа сакав и јас да го кажам ние како индивидуи не можеме ништо да направеме надлежните органи знаат како се постапува со такви лица тие сепак се стручни во тој дел.
- Орце Митров: ке преземеме се што е потребно законски луѓето да си ги остварат своите права.

 На седницата пристапи Весна Горева Миланова.
- Весна Горева Миланова: конкретно за овие луѓе не сум запознаена со случајот но секако ќе се пријави до надлежните институции тие пристапуваат кон таквите луѓе со посебна грижа сепак се стручни. Можам да го кажам примерот во с.Жиганци многу пати се обидовме да отидеме но добиваме негативен одговор, да ги однесеме до институции да можат да си ги остварат своите права. Многу е тежко за работа но секако нема да се откажеме и ќе направеме се што  е во наша моќ.
- Орце Митров: кој е твојот предлог конкретен сега за овој случај?

-Иван Андонов: треба  помош во однос на грижа и разговор со тие луѓе, ние можеме да и дадеме и пари и било што но ефект нема да постигнеме, соодветна институција да и пристапи и да и даде соодветна грижа.

- Орце Митров: значи на првото Барање да се одговори да се дополни документацијата а на вторто да се пријави во  надлежна  институцција за понатамошно постапување.
- Орце Митров: се чита Барањето од Бранко Јаневски од с.Спанчево.
-Славе Донев: запознаени сте сите со пробеломт јас го донесев Барањето со него заедно заедно го напишавме барањето. Бевме со Франческо, патот е во кататрофална состојба.
- Градоначалник: оваа ситуација ја дебатирваме неколку пати, јас сум прв кој што сака сите улици во нашата општина да се во  добра состојба, знаете дека конкретно за таа улица имаше и тампон кој ни беше одземен преку ноќ. Преземаме мерки нема да ја оставам на случајност оваа работа, имаме предвидено ставка во Буџетот па се надевам дека во иднина ке го реализираме и сето тоа.

Иван Андонов:вака усно сакам да  го кажам проблемот до комунален испектор да се погледне колку има диви приклучици на канализација има   во наводнителниот канал во с.Бања а не е лошо да се прегледа и целиот тек во сите населени места, не е ни здраво ни хумано.
-Градоначалник: тоа се однесува за приклучоци од индивидуални домувања, да факт е дека има тоа е познато, знаете дека ситуацијата со канализацијата за Бање е во апелација се  теретеме со 9 милиона, канализацијате е нефункционална, луѓето секаде во населените места каде што нема канализација пристапуваат кон приклучување во одводителни канали, не е нешто непознато, тоа нема ни како да го контролираме и регулираме, нема закон по кој што можеме да ги спречеме. Едино е ископ на септички јами но секое дворно место не дозволува ископување, немаме комунален инспектор се надевам дека ситуацијата со канализацијата во с.Бање ке е со позитивен исход, тамо ќе треба да има и пред третман. Од еколошки дел ако гледаме мислам дека ова е најмал проблем имаме поголеми проблеми за кои што преземаме мерки за кои што ќе ве известам по конечноста.
- Сане Стојанов: преска кажавте непотполни Барања да се враќат од архивата, архивата мора да го прима Барањето а после да одговори ако докуметацијата не е потполна. Друго на 44  редовна седница поставив прашање дали општинската администрација доставува одговор на поставените прашања доставени до општината.
Во врска со улиците во Кучичино има две контрадикторни изјави на градоначалникот, ги чита деловите од записниците кои се контрадикторни. Градоначалникот ќе го замолам да ми одговорете прво велите ќе се реконстурират па после ќе видеме. Друго што сакам да кажам во врска со поднесените Барања, одоговор мое видување за оваа ситуација , поднесовме барање до приватна фирма за донации и тие написмено ни одговорија, каков е одговорот не е битно но не испочитуваа и дадоа одговор. Немав намера да се јавам за ова ,но и кај нас има хиндекипирани луѓе, човекот не мие рекол за еднкоратна помош но да се земат во предвид и овие лица, главата на фамилијата е опериран од рак, не верувам дека е имал време да си ги среди сите потребни докуметни за било што. Тоа е што имам да кажам благодарам.

	-Градоначалник: Благодарам ќе се обидам да дадам одговор на секое прашање.
Најпрво во однос на архивското работење архивата работи според законот за Архивско работење се придржува кон правилата и прописите кои се пропишани во законот. Дека мора да прима не мора да прима, не сме приватна фирма не сме друштво без ограничувања се знае која е законската рамка и се постапува според неа. Ако веќе има интегриран пристап  поставен по кој што треба да оди архива кој се документи треба да се исполнителни и содржајни архива мора да се придржува кон нив  и се почитува. Јас сите документи не можам да ги проследам кои што стасуваат но архива си работи согласно нормативите на Република Македонија. Мојата комплексност на работа ме обрзува да сум и надвор од институцијата како и зошто е примано барањето дополнително ќе истражам. Ние сме овде Буџетски корисници и сме извршители мора да го спаземе законот.
Во однос на контрадикторните изјави за улиците, некогаш во записникот едно „и“ или „или“ може да го промено целиот концепт и смисла на изјавите.Ако во целокупност се согледат проследат моите изјави несомено може да се заклучи дека станува збор за изработка на техничка документација, јас ја имам согледано ситуацијата за двете улици дека е неопходна реконструкција е сега дали е реконстуркиција или изградба е компетенција на планерската куќа, јас сум дадел насока на планерската куќа дека е неопходна рехабилитација ајде пошироко ќе се изразам за улиците за да нема контрадикторнисти. Еве уште еднсаш за улиците е потребно рехабилитација јас не сум ни стручен ни компетентен да знам како и што е потребно затоа барам помош од стучни лица дали  е реконструкција и изградба тоа не можам и не сум компетентен да кажам. Да изготвена е документација и јас сум горд на тоа, јас не кажав дека ќе се пристапи сега или веднаш туку ќе се држам до изјавата ќе се обидам да најдам решение, ќе барам решение а тоа се однесува да барам извор на приходи. Ние како општина тој терет  не можеме да го поднесеме. Ќе барам начин да се доведат улиците во функционална и пристојна состојба. 
За донации за Св„Трифун“ не знам не сум запознаен, знам дека на претходниот Совет определивме Буџет за вакви манифестации и имвме  зголемување на паричните средствата по ова прашање. Јас сум православен христијанин си ги почитувам празниците, но нашата општина има многу населени места кои што имаат вакви манифестации па ниту се побарале помош сами се организираат и собираат парични средства. Не можеме да рушиме традиција помагаме во нашата моќ.
Ке повторам и ке завршам  за ул.„Трајан Мицковски“ и ул. „Гичо Стојчев“ во с.Кучичино е изготвено проектна документација, комплетна, ревидирана за рехабилитација. Ако ве подоробности интересират има во проектната задача може да ја погледнете  и пак ќе кажам не сум со скристени раце базата е направена.

-Сане Стојанов: прашањето ми беше: дали се враќа на поднесени барања од населението од било кој дали има повратен одговор на поднесеното барање, а вие што велите дека може да врне од архива според закон не знам , велите дека не сме приватна фирма да се одговара, јас читав одговор од Народен правобранител.

-Градоначалник: архивата работи според Закон за архивско работење. Дали архива треба да враќа докуметни еве јас одговорно тврдам дека треба да враќа ако не се целосни.
- Сане Стојанов: еве повторно прашањето дали на поднесено Барање од граѓаните се одовара? Дали општинската администрација има повратен одговор до тие луѓе.

-Градоначалник: никаде во законот не кажува дека мора да одговориме, се одговара само ако се одбива, ние овде имаме барања за постапување и ние велиме дека пристапуваме кон разгледување. Секој ден има поднесено барање и до мене и до службите ако земеме да одговараме на секое ќе треба да работиме само тоа.   Пак ќе поворам немаме закон кој не обврзува да вратеме одговор туку постпауваме по него, ако дојде момент дека се исцрпени сите правни алатки  е тогаш можеме информативно да го известеме.
-Сане Стојанов: Драгица ги разбра работите и знае за што не се одговара, еве јас имам Барање до Јавен Правобранител кој ми одоговори дека мора и треба да се одговори на поднесена претставка, Вие викате не , ако сакате можам и да Ви прочитам.

-Драгица Горгиевска: бидејќи сум прозвана од член на советот да одговорам, доколку во Барањето стои барам писмено да ме известат тогаш мора да одговореме и има писмен одговор. Во однос на архива може некое Барање да стаса по пошта, задолжително се прима и се архивира со соодветно бројче. Ако збореме за Претставки, тогаш постапката е друга.
Се она што како одлука е донесено на Совет јавно се објавува и на веб страната на општината, кога и како ќе се реализира зависи од Буџетот со кој што располага општината, се е предвидено во Буџетот нема бојазност дека некоја Одлука која  е донеснеа од Ваша страна нема да биде реализирана.
-Градоначалник: да не ја забравиме и испуштиме законитоста тоа е најбитно, имам легитимно право да оспорам било каква одлука која што не е законита и не е во согласност со закон.
-ДрагицаГоргиевска: доколку Градоначалникот смета дека некоја одлука не е законита, нема да ја прогласи и истата се враќа на повторно на гласање на Советот, ако повторно се изгласа позитивно се поведува соодветна постапка за утврдување на уставноста и законитоста.

	- Сане Стојанов: го чита одговорот од Јавниот Правобранител.

	-Градоначалник:ако во Барањето е содржајно дека бара да се одговори тогаш сме обврзани да одговреме.
-Сане Стојанов: во однос на улицте стојам дека така кажавте а сега поричате, а за Св.„Трифун“ не бараме никаква помош тука само Ви кажав дека ми одговорија по поднесеното барање на писмено.
-Градоначалник: да ја гледаме суштината на исказите мои, еве нека се изјавите контадикторни но суштината е таа.


9 Точка (Предлог Одлука за забрана за депонирање на комунален отпад  од соседните општини:Кочани, Виница и Зрновци натериторијата на општина Чешиново – Облешево)

-Градоначалник: ситуацијата со депонирањето на отпад Ви е веќе многу позната и јасна на сите.Проблемот зазема големи размери мора да бараме начин да го решиме а и да се заштитиме. Овој документ е само пример како би изгледала одлуката која што треба да се донесе, со која што ако имаме некое правно процесно дело да би имал заштита. Од други општини веќе имаме депонирање на отпад во нашата општина во доцните часови кога ние и не можеме да вршиме надзор и контрола, фатени се и се преземни соодветни мерки. Целта е да може да се заштитиме, знаете дека сите наши депонии се затворени ако се утврди дека има отпад може да бидеме казнети.
 Ние сме веќе приморани со полициска придружба и со доплнителни финансиски оптоварувња да може да го депонираме отпадот во Кочани. Ние мораме да сме сервисни кон граѓаните наплаќаме им за услугата е сега колку сме ликвидни тоа е дискутабилно прашање, овде имаме претставник од комуналното претпијате ќе ни објасни подетално.
Ситуацијата во Кочани ке се пролонгира може да се соочиме со диво депонирање на отпад од други општини и налет на камионо, со оваа одлука би имале некоја соодветна заштита. И не се само други општини има и правни субјекти кои имаат голема количина на отпад и бараат начин и место да ја депонираат.

-Слаџана Агелова: оваа одлука од Мак.Каменица е да се забране депонирање на отпад во веќе постоечка депонија, ние како ќе ја формулираме одлуката за која депонија,  има и 24часовна заштита дали и ние би имале таква заштита.
-Градоначалник:мала дигресија само, тие ја немаат затворено депонијата па го користат тој вакум простор. Ова е само како пример, кај нас во член 3 би сотјало апсолутна забрана за депонирање на било каков отпад на било какво место.
-Орце Митров: секој граѓанин кој ќе види такво депонирање на отпад  ке пријави до надлежните органи а ова е само терк како да изгледа одлуката,а ние не можеме да имаме чувари во сите населени места. Ова е само за заштита на нас, ако се фати некој да депонира отпад кај нас од соседни општини да има врз основ на што да ги гонеме.

Се премина на гласање.

Од присутни 10 членови на Советот во просторијата за време на гласањето Едногласно се донесе Одлука  за усвојување на Предлог Одлука за забрана за депонирање на комунален отпад  од соседните општини:Кочани, Виница и Зрновци натериторијата на општина Чешиново – Облешево.

- Игор Јанев: фала Ви најпрво за можноста да присуствувам на советот овде сум да дадам само усна информација, за сега немаме спремано материјали но за следната седница ке има па сакам само да наговестам како точка за дневен ред.
Станува збор за корекција на цените. Пред 3 или 4 месеци имавме предлог за поскапување на цените но не добивме повратен одговор ни дали се одбива ни дали се прифаќа покачувањето. Во меѓувреме ние продолживме со работа трошоците се огормни, приходите мали , доведени сме во незавидна ситуација, имаме блокирана сметка веќе 2 месеци, плата не можеме да исплтеме поради тоа, мора да бараме начин да имаме рентабилни цени. Конкретно минатиот пат беше барањето да цената се зголеме од 200 до 400 денара, имало е некои недоразбирање и се мислеле дека се однесува во вкупната цена за ѓубре, но овде има посебно  и за плаќање за вода, тамо каде што нема вода се наплаќа за одржување на гробишта, паушално за канализација, тој предлог овде не се прифати. Сега работата е да тражеме решение што е прифатливо, дека ние и со некое мало покачување ќе сме ликвидни тоа нема да се постигне но да бидеме реални дека трошоците ни се огормни  а приходите мали. Знаеме дека е непопуларно било какво покачување и од 5% и 10% реално и покачувањето од 200 денари нас нема да не направи рентабилни  но мора да сме свесни за сите трошоци и проблеми со кои се соочуваме и ние плаќаме и за полициска придружба и имаме реални трошоци. 
Ние на наредниот состанок на Управен одбор ќе побараме да се покачи цената од 200 на 300 денари и ке го доставеме за нареден Совет затоа наговестувам да размислите за што и како би постапиле.
-Орце Митров: покачувањето на цената не се прифати овде, требаше да се врати на Управен одбор и да доставите нов предлог со нова цена. Тоа не се достави, имаше предлог од директоро мислам и од некој советник да се изнесува ѓубрето преку една недела, дали е тоа спроведено не знам.Од советот не е застанато ништо, ние чекаме предлог од Вас.
- Игор Јанев:фрекфенцијата на собирање на ѓубре нема да го реши проблемот со финансиите, може ке се намали трошокот за нафта но тоа не е нешто што значително ќе ни помогне. Од друга страна ние имаме потпишано договори со луѓето, таква редукција на услугата воопшто не е оправдана.
-Градоначалник: проблемот е реален и голем,  мора да изнајдеме најповолно решение  за ова.Морада се усториме со Европските регулативи за договорот кој што е потпишан. Тој договор јас не сум го потпишал тоа се е одвивало на државно ниво пред 2 години.Мора да почитуваме правно облигациони односи да се усториме со законската регулатива во спротивно може да ни ги земат ингеренциие на мене како Градоначалник и секако на Вас како Совет. Тогаш ќе мора да ги извршуваме само одлуките нема да може да донасаме одлуки ниту да разговараме за било какво прашање од таа тема.
Мора да се бореме да добиеме нова ѓубрарка, верувам дека ќе успеам во тоа, на кој начин и зошто не ни се додели не знам но реално потребата од уште едно такво возило е голема. Се надевам во 2025 година ќе го добиеме тоа, неопходно е да се вклопиме во матрицата која што е пропишана  по таа методологијата. 
-Игор Јанев: во контекст на тоа што го кажа градоначалникот да се усториме со цените, пред неколку години имавме  работилници во кои што  стануваше збор за современ начин на третирање на отпадот уште тогаш во 2016 година се преговараше цената да биде 1.000, 00 денари за едно 4 ри члено семјество.Но тоа не се рализира и остана етапно чекор по чекор да се решаваат проблемите.
-Сане Стојанов: добро е што имаме претставник од јавното претпријатие, од страна на советот беше побарано  да се достави список на лица за ѓубрарина и за фирмарини. Претходно на комисијата ни беше кажано дека има околу 700.000, 00 денари соберено по основ на фирмарини откако беа опоменати дека ќе се дадат на наплата. И тука најверојатно има многу должници па за следниот совет или кога ќе биде точката за покачување ако се може да се достави и список на должници.
- Игор Јанев: не знам дали смееме да даваме таков податок.
-Драгица Горгиевска : да, смеете но да не се прикажани матичните броеви на граѓаните.
-Орце Митров: за правни лица кои што се должници по основ на изнесување отпад имавме список претходно доставувано за физички лица не знам не се сеќавам да сме имале.
-Сане Стојанов: зборот ми беше за физички и правни лица ако законски тоа е дозволено.
-Градоначалник: веке е постапено кој должниците Игор е запознаен со ситуацијата, веке имаме извршни решенија и правно процесно постапки преку адвокат. По извршување не е информација што може да се каже јавно, но до извршувањето може да имаме податоци. Јас немам пресек  за тоа колкава сума се има слеано до сега во Буџетот бидејќи Буџетот на комуналното е засебен и ние немаме преглед во истиот.  Може да скоцкате еден извештај за тоа колку е наплатено , колку има за наплата и како информација да се даде на следен совет.
Околу 700.00, 00денари кои што се како приход по основ на фирмарини, верувам дека  ви се е наметнало прашањето тие пари продуктивно да се наменат и искористат. Но за жал активирани ни се извршни решенија , бенефит ни е расчистување на сметките од старите мандатари па можеби Јануари месец ќе Ве известам дека , се надевам деке конечно нашата сметка ќе биде деблокирана. Знаете веќе 3 години враќаме долгови на претходните мандатари. Тие 700.000,00 денари да многи ни помогнаа но не се само тие станува збор за милионски суми  и затоа не сме добри на терен. Овде не е само основниот долг имаме камата и камата на пресметана камата, сакам тоа да го знаете дека ако пример долгот е 4 милиони до крајот на исплатата може да достигне и дупла сума. Ако сакате може да ви извадеме и финансиски картици за да видете како секојдневно се имаме извршување  така да може да се доведеме и сметката да ни биде нула денари.Имаме два моменти од претходен и пре претходен мандатор еве на нас е да ги исплатеме нема жалење ке испалтеме и одиме понатаму.
-Орце Митров: го подржувам предлогот на Игор, тоа ако се секавате и беше и мој предлог се вкупно да е 350 денарисо гробишта  за наплата со канализација да дојде до 400денари
-Игор Јанев: во комуналната сметка делот за ѓубрарина е 200 денари тој дел да се покачи 100 денари, покачувањето се однесува во тој дел другото останува исто. И со ова покачување нема да сме ликвидни и нема да оствариме никави добивки  но со оглед на фактот дека цената од 400 денари не се прифати ќе пробаме вака. Нема да сме ликвидни ни вака.Имаме недосток и на работна сила ,никој веќе не сака да работи за минимална плата.

-Градоначалник: ние сме дел од Североисточен плански регион, калкулациите кои што се прават мора да бидат реални , мора да се вклопиме во матрицата и да бидеме ликвидни за да може и понатаму да управуваме.Треба да сме реални да не претруваме ама и да не се иззема.



 
	  Седницата заврши во 11:30 часот.

                                                                                                Орце Митров

